Spy × Family

Spy × Family (pagbigkas "Spy Family") ay isang serye ng manga mula sa bansang Hapon na isinulat at isinalarawan ni Tatsuya Endo. Ang istorya ay tungkol sa isang espiya na kinakailangang "magkaroon ng pamilya" para sa kanyang misyon, lingid sa kanyang kaalaman ay ang kanyang inampong anak ay mayroong telepatiya, at ang babaeng pumayag pumanggap bilang nanay ay isang dalubhasang asesino. Ang serye ay ipinalimbag ng dalawang linggo sa aplikasyon at websayt ng Shōnen Jump+ ng Shueisha simula noong Marso 2019, kinokolekta ang mga kabanata sa siyam na tomo ng tankōbon nitong Abril 2022. May lisensya ang Viz Media para sa Hilagang Amerika.

Isang adaptasyon sa anime na serye para sa telebisyon ng Wit Studio at CloverWorks ang ipinalabas sa TV Tokyo noong Abril 2022, habang mayroong lisensya ang Muse Communication para sa Asya at ang Crunchyroll para sa pandaidigan. Inanunsyo ang pangalawang bahagi para sa Oktubre 2022.

 Midya 

 Manga 
Ang Spy × Family ay isinulat at isinalarawan ni Tatsuya Endo at ipinalimbag ng dalawang linggo sa aplikasyon at websayt ng Shōnen Jump+ simula noong Marso 2019. Ang mga kabanata ay ipinapalabas tuwing Lunes, kinokolekta at inilimbag ito ng Shueisha bilang tomo ng tankōbon. Libreng inilimbag ng Shueisha ang serye sa wikang Ingles sa aplikasyon at websayt ng Manga Plus.

 Anime 
Noong Nobyembre 1, 2021, inanunsyo ang pagsalin sa anime ng Wit Studio at CloverWorks. Ang sereyeng anime ay idinerekta ni Kazuhiro Furuhashi, idinesenyo ni Kazuaki Shimada ang mga tauhuan, inilikha naman ng [K]NoW_NAME ang musika. 

Ang Muse Communication ay may lisensya na ipalabas ang serye sa Taiwan, Timog, at Timog Silangang Asya; ipinapalabas nila ito sa kanilang Youtube channel (limitadong oras para sa ibang rehiyong mayroon), Netflix, iQIYI, bilibili, at mga iba pang rehiyonal na serbisyong streaming.

Nooong Abril 11, 2022 ay inanunsyo ng Crunchyroll ang pagkakaroon ng pag-dub sa Ingles. Ipinalabas ito ng maaga sa Twitch channel ng Crunchyroll sa Abril 15, bago ang tunay na labas nito sa sumunod na araw.

 Mga Sanggunian 

Kategorya:Manga
Kategorya:Anime
Kategorya:Shōnen manga